టీమిండియా రెండు దశాబ్దాల నిరీక్షణకు
హార్దిక్‌తో తెర – ఇయాన్‌ ఛాపెల్‌
న్యూఢిల్లీ: భారత మాజీ కెప్టెన్‌ కపిల్‌దేవ్‌ రిటైర్మెంట్‌ తర్వాత…ఆ తరహా ఆల్‌రౌండర్‌ హార్థిక్‌ ఫాండ్యా రూపంలో టీమిండియాకి దొరికా డని ఆస్ట్రేలియా మాజీ కెప్టెన్‌ ఇయాన్‌ ఛాపెల్‌ అభిప్రాయపడ్డారు. ఇటీవల ఆసీస్‌తో ముగిసిన ఐదు వన్డేల సిరీస్‌ని భారత్‌ 4-1తేడాతో దక్కించుకోవడంలో హార్థిక్‌ కీలకపాత్ర పోషిం చాడని ఛాపెల్‌ గుర్తు చేశాడు. పేస్‌ బౌలింగ్‌ ఆల్‌రౌండర్‌ దొరికినందుకు టీమిండియాకి అదనపు బలం చేకూరినట్లైందని వివరించాడు. కపిల్‌దేవ్‌ తర్వాత దాదాపు రెండు దశాబ్ధాల పాటు భారత్‌ జట్టు పేస్‌ బౌలింగ్‌ ఆల్‌రౌండర్‌ కోసం నిరీక్షించింది.
తన బ్యాటింగ్‌, బౌలింగ్‌ ప్రదర్శనతో ఈ సుదీర్ఘ నిరీక్షణకి హార్థిక్‌ పాండ్యా తెరదించాడు. ఆసీస్‌తో ముగిసిన వన్డే సిరీస్‌లో తన ఆల్‌ రౌండర్‌ ప్రతిభతో కంగారూలపై భారత్‌ ఆధి పత్యం చెలాయించేలా చేశాడు. ఏదిఏమైనా హార్థిక్‌ పాండ్యా మూడుఫార్మట్లలో జట్టుకి అద నపు బలంగా మారాడు. ఆరో స్థానంలో హిట్లింగ్‌ చేస్తూ…గంటకి 140 కి.మీ వేగంతో బంతులు విసిరే బౌలర్‌ జట్టులో ఉంటే తుది జట్లు ఎంపిక చాలా సులువవుతుంది. మ్యాచ్‌ ఎలాంటి స్థితిలో ఉన్నా ఫించ్‌ హిట్టింగ్‌తో మ్యాచ్‌ స్వరూపాన్నే మార్చేయడం హార్థిక్‌ లాంటి ఆల్‌రౌండర్స్‌కి సాధ్యం.అతను ఇతర ఆటగాళ్లలో కూడా స్పూర్తి నింపగలడనిఛాపెల్‌ వివరించాడు.